คือแม่หนูเป็นปจด.แต่ว่าเลือดออกเยอะมากและก็เป็นเกือบ 10 วัน จนเกิดอาการเลือดจางต้องไปหา ได้ตรวจภายในและให้เลือดค่ะ ซึ่งแจ้งว่าต้องขูดมดลูก แต่ปัญหาคือว่าไม่สามารถขูดมดลูกได้เพราะเครื่องมือเขาไม่ถึงเหมือนติดอะไรบางอย่าง(แจ้งมาแบบนี้) และก็ยังวินิจฉัยไม่ได้ว่าแม่เป็นอะไร จากนั้นแม่ก้กลับมาพักที่บ้านโดยจ่ายยาพวกปีองกันเลือดออก ปรับฮอโมนแก้อักเสบ บำรุงเลือด แต่พอผ่านไป3-4 วันเลือดก็ออกอีก แต่ก้ไปหาอีก ก้ให้ยามาเหมือนเดิม หนูเลยอยากรู้ว่าเคสแบบนี้อันตรายมากน้อยแค่ไหนและมีวิธีไหนสามารถขูดมดลูกได้หรือเปล่า ปล.ที่แม่ไปรักษาไม่ค่อบบอกรายละเอียดมากนัก เลยไม่ค่อยรู้ค่ะ😊
สวัสดีค่ะ การมีเลือดออกมากทางช่องคลอดอาจมีสาเหตุจาก-เนื้องอกมดลูก-ผนังโพรงมดลูกหนาตัวผิดปกติ เช่นจากมะเร็งเยื่อบุโพรงมดลูก-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-กินยาบางอย่างที่มีส่วนผสมของฮอร์โมนเพศหญิง เช่น กวาวเครือ ก็เป็นสาเหตุที่ทำให้มีเลือดออกผิดปกติได้-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนในกรณีนี้มารดาน่าจะเป็นหญิงสูงอายุ ซึ่งสาเหตุอาจจะคิดถึงกลุ่มเนื้องอกหรือมะเร็งได้มากขึ้นจึงแนะนำว่าถ้าหลังกินยาปรับฮอร์โมนมาแล้วอาการไม่ดีขึ้นเลย ควรพากลับไปพบแพทย์เช่นสูตินรีแพทย์ และเล่าอาการให้ฟังร่วมกับแจ้งว่าได้ยามาหลายครั้งแล้วยังไม่ดี แพทย์อาจต้องตรวจอัลตราซาวน์หน้าท้องและตรวจภายในดูอีกครั้งว่าจะสามารถแก้ไขอย่างไรได้บ้าง ในกรณีนี้ถ้าเลือดออกมากไม่มีสาเหตุ อาจจะต้องขูดมดลูกเพื่อหยุดเลือดและเพื่อให้ได้ชิ้นเนื้อเอาไปตรวจดูว่าเป็นอะไรกันแน่ะค่ะ